La carrera d'obstacles Sagunt Race arriba este dissabte
19 de juny 2017

![](/media/3t5nsll0/37cartel_cuerpo.jpg)  
 

L'Ajuntament de Sagunt col·labora amb la carrera d'obstacles Sagunt Race d'este pròxim dissabte. Es tracta d'una carrera que posarà a prova el cos, les habilitats i la potència dels valents participants.

Este pròxim dissabte 24 de juny, a les 18.30 hores, tindrà lloc esta prova d'esforç i resistència, organitzada per Training Cross en col·laboració amb l'Ajuntament. El recorregut consta de 7,5 quilòmetres en els quals es distribuiran 20 obstacles. L'eixida es durà a terme en l'Ermita de Sant Cristòfol, l'itinerari envoltarà el Castell i la meta serà en el punt d'eixida.

A les 16.00 hores els assistents arreplegaran els dorsals, per a les 18.30 hores començar la modalitat individual, a les 19.00 hores la modalitat per parelles i, finalment, la de grups a les 19.15 hores. Al llarg del recorregut hi haurà rampes, cordes, rodes, proves de força i resistència on poder grimpar, tirar, saltar, arriscar-se i embrutar-se de fang.

Per als participants es lliurarà una borsa amb el dorsal, una samarreta tècnica, una polsera identificativa i una bandana. Durant l'esdeveniment hi haurà música ambient, una zona amb matalassets inflables per als més xicotets i el posterior lliurament dels premis.

*   [](http://www.facebook.com/sharer.php?u=https://aytosagunto.es/va/actualitat/la-carrera-d-obstacles-sagunt-race-arriba-este-dissabte/ "Facebook")
*   [](http://twitter.com/share?url=https://aytosagunto.es/va/actualitat/la-carrera-d-obstacles-sagunt-race-arriba-este-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-carrera-d-obstacles-sagunt-race-arriba-este-dissabte/ "Linked In")
*   [](mailto:?body=https://aytosagunto.es/va/actualitat/la-carrera-d-obstacles-sagunt-race-arriba-este-dissabte/)